stanford-oval/wikipedia huggingface dataset:
נבחרת גביע דייוויס של ישראל
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
↑  סער הס, בין מנסדורף לסלע, בין גליקשטיין ללוי, באתר ynet, 9 במרץ 2009
↑  לירון בכר, ‏הראל לוי מונה לקפטן של נבחרת הדייויס, באתר ערוץ הספורט, 18 בספטמבר 2017
↑  גביע דייוויס: עידן לשם העניק לישראל ניצחון 2:3 על דרום אפריקה, באתר וואלה, 3 בפברואר 2018
↑  אורן אהרוני, חזרו מהקבר: נבחרת הדייוויס גברה על לטביה עם 2:3 הירואי, באתר ישראל היום, 5 בפברואר 2023
↑  מערכת אתר ערוץ הספורט, עוליאל ניצח, ישראל עלתה לפלייאוף הדייויס, באתר ערוץ הספורט, ‏17 בספטמבר 2023
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
אוהדי הנבחרת חוגגים לאחר עלייה לחצי גמר גביע דייוויס
ט"ז בניסן

ט"ז בניסן הוא היום השישה עשר בחודש השביעי 
בשנה העברית, למניין החודשים מתשרי, והיום השישה עשר בחודש הראשון 
למניין החודשים מניסן. ט"ז בניסן לעולם לא יחול, בלוח העברי הקבוע, בימים שלישי, חמישי ושבת, ועל כן הוא משתייך לקבוצת הימים הנקראת "לא גהז".
חגים ומועדים

תחילת ספירת העומר
היום הראשון של חול המועד פסח בארץ ישראל, ויום טוב שני של פסח בחו"ל
בזמן שבית המקדש היה קיים – יום הנף, יום שבו הקריבו והניפו מנחת העומר. בזמן שבית המקדש היה קיים הייתה התבואה החדשה מותרת לאחר מכן מיד באכילה, ואילו בזמן הזה התבואה החדשה אסורה בארץ ישראל עד סוף ט"ז בניסן ובחו"ל עד סוף י"ז בניסן
ביום זה נוהגים לקיים את סעודת אסתר (תוספת לסעודה הרגילה) לכבוד המשתה שהביא לתליית המן שעל פי דברי חז"ל אירע ביום זה
אירועים היסטוריים

תחיית ישו
ה'תרמ"א – פורצים הפוגרומים סופות בנגב בדרום רוסיה
ה'תר"ף – מאורעות תר"פ – מתפללים מוסלמים בירושלים קוראים זעקות "טבחו ביהודים" אל עבר הרובע היהודי לאחר שיצאו מתפילותיהם לחגיגות נבי מוסא, ובכך החלו מהומות שנמשכו 4 ימים
ה'תשל"ח – הזמר הישראלי יזהר כהן זוכה בתחרות האירוויזיון בשירו "אבניבי"
ה'תש"ן – "התרגיל המסריח": שמעון פרס עומד להציג את ממשלתו בפני הכנסת, אבל ברגע האחרון מגלה ששניים מחברי הכנסת של אגודת ישראל לא מתכוונים לתמוך בה
ה'תשס"ב – צה"ל פותח במבצע חומת מגן
נולדו

ב'של"א או ב'של"ב – לוי, בנו השלישי של יעקב אבינו, לפי מדרש תדשא וילקוט שמעוני
ה'תרפ"ב – פרופ' יהודה פליקס, חוקר הבוטניקה והזואולוגיה במקרא ובתלמוד (נפטר ב-ה'תשס"ו)
ה'תש"ס – שחר חיון, דוגמנית ישראלית
נפטרו

ב'של"ב – לוי, בנו השלישי של יעקב אבינו.
המן בן המדתא האגגי (סדר עולם פרק כ"ט).
ה'תל"ג – הרב אברהם ראובן הכהן סופר, מקובל ומחבר הספר ילקוט ראובני
ה'תרצ"ו – הרב שלמה זלמן הַבלין, מייסד וראש ישיבת תורת אמת בחברון, ולאחר מכן בירושלים
ה'תש"י – קורט וייל, מלחין גרמני יהודי (נולד ב-ה'תר"ס).
ה'תש"ס – הרב שמחה זיסל ברוידא, ראש ישיבת חברון וחבר מועצת גדולי התורה של דגל התורה (נולד-בה'תרע"ב).
ה'תשס"ה – עזר ויצמן, איש צבא, מפקד חיל האוויר, מדינאי ונשיאה השביעי של מדינת ישראל (נולד ה'תרפ"ד).
ה'תשס"ה – הרב שלמה וולבה, מגדולי המשגיחים בדור האחרון (נולד ב-ה'תרע"ד).
ה'תשע"ח – הרב אביחי רונצקי, הרב הראשי לצה"ל וראש ישיבת איתמר (נולד ב-ה'תשי"ב).
ט"ו בניסן – י"ז בניסן
ניסן
עזר ויצמן בביקור בארצות הברית
אריתה פרנקלין

| --- | --- |

פרנקלין בשנת 1968
 לידה:  25 במרץ 1942 ממפיס, טנסי, ארצות הברית
 פטירה:  16 באוגוסט 2018 (בגיל 76) דטרויט, מישיגן
 שם לידה:  אריתה לואיז פרנקלין
 מקום קבורה:  בית הקברות וודלואן 
 מוקד פעילות:  ארצות הברית 
 תקופת הפעילות:  1956–2018 (כ־62 שנים)
 מקום לימודים:  בית הספר ג'וליארד, תיכון נורת'רן 
 עיסוק:  זמרת, פזמונאית, פסנתרנית
 סוגה:  נשמה, גוספל, רית'ם אנד בלוז, ג'אז
 סוג קול:  מצו-סופרן 
 שפה מועדפת:  אנגלית 
 כלי נגינה:  פסנתר 
 חברת תקליטים:  קולומביה, אטלנטיק, אריסטה רקורדס
 בן או בת זוג:  גלין טורמן (11 באפריל 1978–7 בפברואר 1984) טד וייט (1961–1969) 
 מספר צאצאים:  4 
 פרסים והוקרה:  18 פרסי גראמי  3 פרסי גראמי מיוחדים  3 פרסי המוזיקה האמריקאית  מדליית החירות הנשיאותית  המדליה הלאומית לאמנויות  לרשימת פרסים מורחבת
 ArethaFranklin.net
 פרופיל ב-IMDb
 חתימה:  
 
אריתה פרנקלין בהופעה בטקס ההשבעה של נשיא ארצות הברית ברק אובמה בשנת 2009
אריתה לואיז פרנקלין (באנגלית: Aretha Louise Franklin; ‏25 במרץ 1942 – 16 באוגוסט 2018) הייתה זמרת גוספל, מוזיקת נשמה ורית'ם אנד בלוז אמריקאית, שנולדה בממפיס שבטנסי, וגדלה בדטרויט שבמישיגן. כונתה במשך שנים "מלכת שירי הנשמה" או "גברת נשמה". היא נודעה בהקלטות שירי מוזיקת נשמה ורית'ם אנד בלוז, אך הרבתה לבצע גם יצירות ג'אז, רוק, בלוז, פופ, גוספל ואפילו אופרה.
מוזיקאים ועיתוני מוזיקה דוגמת "רולינג סטון" הגדירו אותה כאחת הזמרות הטובות ביותר אי-פעם, ושיבחו את יכולתה לחדור בשירתה אל עומק הנשמה (ומכאן הכינוי "גברת נשמה") ואת האמונה הפנימית העמוקה ששירתה חדורה בה, ואחת היא מה נושא השיר. פרנקלין ניצבת במקום השלישי ברשימת הזמרות הפופולריות עטורות הפרסים בהיסטוריה של פרסי גראמי, אחרי ביונסה ואליסון קראוס.
פרנקלין זכתה בשמונה-עשר פרסי גראמי, מתוכם אחד-עשר על הביצוע הווקאלי הטוב ביותר של זמרת רית'ם אנד בלוז, הישג ללא תקדים. בשמונה מבין אלה זכתה ברציפות. מדינת מישיגן הגדירה את קולה כ"פלא טבע". ב-2005 העניק לה הנשיא ג'ורג' ווקר בוש את מדליית החירות הנשיאותית, עיטור הכבוד האזרחי הגבוה ביותר בארצות הברית.
דורגה במקום הראשון ברשימת 100 הזמרים הגדולים בכל הזמנים של רולינג סטון.
ביוגרפיה

פרנקלין נולדה בממפיס. משפחתה התגוררה לאחר מכן זמן קצר בבאפלו שבניו יורק ואז עברה לדטרויט, מישיגן. כשהייתה בת שש הוריה התגרשו ואמה, ברברה - זמרת גוספל אף היא - עזבה את המשפחה. ארבע שנים לאחר מכן נפטרה. פרנקלין גדלה עם אביה, שהיה כומר בפטיסטי, ונודע גם הוא ביכולותיו המוזיקליות.
כילדה שרה אריתה עם אחיותיה, קרולין וארמה, בכנסייה שבה שימש אביה בתפקיד הכומר. אביה לימד אותה לנגן בפסנתר משמיעה וצירף אותה אליו לסבב הופעות בסגנון גוספל בכל ארצות הברית. בתקופה זו, בעודה נערה צעירה להפליא, ילדה פרנקלין את שני בניה הראשונים: קלרנס נולד כשהייתה בת 12, ואדוארד (אדי) שנתיים וחצי אחריו. זמן קצר לאחר לידתו של אדוארד נשרה מהלימודים בתיכון, וסבתה לקחה אליה את שני הילדים כדי שפרנקלין תוכל להמשיך בפיתוח הקריירה שלה.
בעידוד אביה היא התחילה להקליט בגיל 14 בחברת צ'קר/צ'ס משיקגו. אחד משני אחיה, ססיל, שימש ביחד עם אביה כמנהל עסקיה של פרנקלין לזמן מה עד שהתמנה לכומר. האח השני, ווהן, היה לטייס מקצועי בחיל האוויר.
פרנקלין נישאה לטד וייט ב-1962 והוא הפך למנהל עסקיה בשנותיה עם תקליטי קולומביה. לזוג נולד בן אחד, תיאודור (טדי) וייט ג'וניור (1964). הנישואים תמו בשנת 1969. כמה הכפשות שפורסמו בכלי התקשורת בתקופה זו הניעו את פרנקלין לשמור ביתר שאת על פרטיותה, ובמשך כמה שנים היא נמנעה מראיונות כל וכול.
בדצמבר 2010 נמסר כי פרנקלין סובלת מסרטן ועוברת טיפולים. ב-13 באוגוסט 2018 חלה הידרדרות במצבה הרפואי כתוצאה מסרטן הלבלב, וב-16 באוגוסט 2018, הלכה לעולמה בגיל 76 בביתה בדטרויט.
קריירה

פרנקלין חתמה על חוזה עם "קולומביה רקורדס", אחרי שהתגלתה על ידי ג'ון האמונד. בראשית שנות ה-60 היו לה כמה שירים פופולריים, ואם כי חברת קולומביה רצתה לבנות אותה כזמרת ג'אז התוצאות לא העידו על כשרונותיה של פרנקלין במלואם. הישגיה הגדולים והחדשנים ביותר עוד היו שמורים לעתיד לבוא.
אחרי שעברה ל"תקליטי אטלנטיק" בשנת 1967, עבדה פרנקלין עם המפיקים ג'רי וקסלר ואריף מארדין, והתוצאה
הייתה כמה מהקלטות ה-R&B המרשימות ביותר בשנות ה-60, ביניהן I Never Loved a Man (The Way I Love You)
שיר עתיר רגש ומלהיב פי כמה מרוב שיריה הקודמים. בסוף אותו עשור כבר דבק באריתה פרנקלין הכינוי "מלכת הנשמה", משהייתה לאמנית בעלת פרסום בינלאומי וסמל גאווה לקהילת האפרו-אמריקאים בארצות הברית. פרנקלין עצמה אמרה על תקופה זו, "כשעברתי לאטלנטיק, הם פשוט הושיבו אותי ליד הפסנתר והלהיטים התחילו לצאת."
היא הוציאה מספר רב של להיטי צמרת בסוף שנות ה-60 וראשית שנות ה-70: מוזיקת גוספל ופופ, מוזיקה פסיכדלית ורוקנרול, ביניהם גרסאות כיסוי לשירים של הביטלס ("אלינור ריגבי") וסיימון וגרפונקל ("גשר על מים סוערים"). Live at Fillmore West ו"חסד מופלא" היו שניים מפרסומיה המשפיעים ביותר באורך מלא. הלהקה שליוותה אותה בתקליט הראשון כללה את הנגנים קינג קרטיס, ברנרד פרדי ובילי פרסטון; התקליט היה אריך נגן כפול של מוזיקת גוספל חיה, שהוקלטה בכנסייה בפסטיסטית בלוס אנג'לס. פרנקלין לא הגיעה מעולם אל פסגת מצעד הפזמונים הבריטי - התוצאה הטובה ביותר שלה הייתה המקום הרביעי, בגרסה שלה ל"אני אומרת תפילה קטנה" של ברט בכרך ב-1968.
בראשית שנות ה-70 התמתנה המוזיקה שלה במידת מה, אם כי לא איבדה דבר מעוצמתה. היא המשיכה בקשריה עם וקסלר ומארדין, שקצרו הצלחה עצומה, ובמקביל החלה לקחת חלק גדל והולך בהפקת עבודתה. שותפות עם קווינסי ג'ונס הובילה לאלבום מאכזב בשנת 1973 ("הצד האחר של השמים"), אבל שיר אחד התבלט בו בכל זאת, "מלאך", שכתבה אחותה קרוליין והיה לשיר נשמה קלאסי.
היא חזרה לעבוד עם וקסלר, ותקליטם המשותף האחרון, "You", יצא באטלנטיק בשנת 1975. אחריו הוציאה עוד כמה תקליטים עם חברת אטלנטיק, האחרון שבהם בשנת 1976.
בסוף שנות ה-70 ובמהלך שנות ה-80 חלה ירידה בפופולריות ובהצלחה שלה בעיני המבקרים. רובם ביטלו את החומר שהפיקה בשנים שאחרי חברת אטלנטיק כנופל בהרבה מהקלטותיה במחצית השנייה של שנות ה-60.
פרנקלין החליפה בהתראה של הרגע האחרון את לוצ'אנו פבארוטי בשירת האריה "נסון דורמה" (Nessun Dorma) מתוך "טורנדוט" של פוצ'יני בשידור הטלוויזיוני של גראמי בשנת 1998.
בתקופה האחרונה של חייה התגוררה בדטרויט. ב-5 בפברואר 2006 שרה עם ארון נויל וד"ר ג'ון, בלוויית מקהלה בת 150 זמרים, את ההמנון הלאומי לפני משחק אליפות בניו אורלינס, שהייתה בשלבי שיקום לאחר הוריקן קתרינה. בשנת 2008 הוציאה את אלבום חג המולד הראשון שלה, This Christmas, Aretha. ב-20 בינואר 2009 שרה במהלך טקס השבעתו של הנשיא ברק אובמה.
רשימת סרטיה

The Blues Brothers (1980)
Motown 40: The Music Is Forever (1998) (ABC-TV documentary)
Blues Brothers 2000 (1998)
DIVAS LIVE (1998)
Immaculate Funk (2000) (documentary)
Rhythm, Love and Soul (2002)
Tom Dowd & the Language of Music (2003) (documentary)
Singing in the Shadow: The Children of Rock Royalty (2003) (documentary)
From The Heart / The Four Tops 50th Anniversary and Celebration (2004)
Atlantic Records: The House that Ahmet Built (2007) (documentary)
פרסים והוקרה

המדליה הלאומית לאומנויות (1999)
פרס גראמי למפעל חיים (1993)
פרס מרכז קנדי (1994)
היכל התהילה של גראמי (1997)
פרס NAACP Image - היכל התהילה (1997)
Grammy Award for Best Soul Gospel Performance, Female (1988)
פרס גראמי לביצוע ה-R&B הווקאלי הטוב ביותר – אישה (1987)
פרס גראמי להופעת R&B הטובה ביותר הכוללת שירה של צמד או להקה (1987)
פרס גראמי להופעת R&B הטובה ביותר הכוללת שירה של צמד או להקה (1987)
פרס המוזיקה האמריקאית לזמרת הנשמה/R&B האהובה (1986)
היכל התהילה של גראמי (1998)
היכל התהילה של גראמי (2000)
היכל התהילה של נשות מישיגן (2001)
ציון לשבח של פרס פוליצר (2019)
דוקטור לשם כבוד מאוניברסיטת הרווארד (2014)
היכל התהילה של גראמי (1998)
היכל התהילה של גראמי (2008)
פרס גראמי להופעת R&B מסורתית הטובה ביותר (2005)
Grammy Award for Best Gospel/Contemporary Christian Music Performance (2007)
פרס גראמי להופעת R&B מסורתית הטובה ביותר (2003)
דוקטור לשם כבוד מאוניברסיטת ייל (23 במאי 2010)
פרס גראמי לביצוע ה-R&B הווקאלי הטוב ביותר – אישה (1985)
אלבום סול/רית'ם אנד בלוז נבחר (1983)
היכל התהילה של המוזיקה של גוספל (2012)
פרס גראמי לביצוע ה-R&B הטוב ביותר (1967)
פרס גראמי לביצוע ה-R&B הווקאלי הטוב ביותר – אישה (1967)
פרס גראמי לביצוע ה-R&B הווקאלי הטוב ביותר – אישה (1968)
איש השנה של MusiCares (2008)
פרס גראמי למפעל חיים (1994)
פרס אגדה חיה של גראמי (1991)
מדליית החירות הנשיאותית (2005)
פרס המוזיקה האמריקאית לזמרת הנשמה/R&B האהובה (1984)
פרס גראמי לביצוע ה-R&B הווקאלי הטוב ביותר – אישה (1969)
פרס גראמי לביצוע ה-R&B הווקאלי הטוב ביותר – אישה (1971)
פרס גראמי לביצוע ה-R&B הווקאלי הטוב ביותר – אישה (1970)
פרס המוזיקה האמריקאית לזמרת הנשמה/R&B האהובה (1977)
פרס גראמי לביצוע ה-R&B הווקאלי הטוב ביותר – אישה (1981)
פרס גראמי לביצוע ה-R&B הווקאלי הטוב ביותר – אישה (1974)
פרס המוזיקה האמריקאית לזמרת הנשמה/R&B האהובה (1976)
פרס גראמי לביצוע ה-R&B הווקאלי הטוב ביותר – אישה (1972)
פרס גראמי לביצוע ה-R&B הווקאלי הטוב ביותר – אישה (1973)
היכל התהילה של הרוק אנד רול (1987)
Grammy Award for Best Soul Gospel Performance (1972)
כוכב בשדרת הכוכבים בהוליווד
ב-2021 יצא סרט קולנוע המבוסס על סיפור חייה בשם "ריספקט".
ראו גם

Respect
לקריאה נוספת

אִיסָבֶל סַנְצֶ'ס וֶגָארָה, אריתה פרנקלין (קטנות-גדולות), יפו: הוצאת צלטנר, 2020. תרגום: ענת עינהר.(הספר בקטלוג ULI)
הערות שוליים

↑   ירין רבן, שבת חוה"מ פסח | לב הבעיה של ישראל, באתר הארץ, 24 באפריל 2024
↑  Silver, Marc (1 באוגוסט 2017). "Seeing Aretha Franklin Sing For The Last Time". NPR.org. נבדק ב-2017-08-29. {{cite news}}:  (עזרה)
| --- | --- |
בקרת זהויות :  NLI: 987007605412405171  PLWABN: 9810687529505606  BIBSYS: 56662  BNE: XX875896  BnF: cb13894129s (data)  CANTIC: a20015021  CiNii: DA13586271  GND: 118967622  ICCU: TO0V264461  ISNI: 0000 0001 1447 6112  LCCN: n84028907  LNB: 000071506  MusicBrainz: 2f9ecbed-27be-40e6-abca-6de49d50299e  NDL: 001226753  NKC: js20020429008  NLA: 35985429  NLK: KAC2018A3273  NSK: 000414885  NTA: 071167153  RERO: 02-A003259999  SELIBR: 313776  SNAC: w6zd8rzb  SUDOC: 087931591  Trove: 1173554  ULAN: 500474051  VIAF: 71577926   WorldCat (עם VIAF): 71577926
בוליביה במשחקים האולימפיים

בוליביה השתתפה לראשונה במשחקים האולימפיים באולימפיאדת ברלין (1936). במשחקים אלה השתתף רק ספורטאי בוליביאני אחד, השחיין אלברטו קונראד, שסיים במקום ה-45 והאחרון במשחה ל-100 מטר חופשי, כ-20 שניות לאחר השחיין שהגיע ראשון. היא נעדרה מארבע האולימפיאדות הבאות ושבה השתתפה באולימפיאדת טוקיו (1964). מאז, נעדרה מהמשחקים רק עוד פעם אחת, כשהצטרפה לחרם שהובילה ארצות הברית על אולימפיאדת מוסקבה (1980) בעקבות הפלישה הסובייטית לאפגניסטן. איש מהספורטאים הבוליביאנים שהשתתפו במשחקים לאורך השנים לא היה קרוב לזכייה במדליה, והישגי המשלחות הבוליביאניות היו סמליים בעיקרם.
בוליביה השתתפה גם בשש אולימפיאדות חורף: אולימפיאדת קורטינה ד'אמפצו (1956), ארבע האולימפיאדות שנערכו בין 1980 ל-1992 ובאולימפיאדת פיונגצ'אנג (2018). גם בהן לא ידעו הספורטאים הבוליביאנים הצלחות.
ראו גם

בוליביה במשחקים האולימפיים לנוער
כביש 999

| --- | --- |


כביש 999 בהר דב - מבט צפון-מזרחה
 מידע כללי
 סיווג:  כביש אזורי
 ציר:  כביש רוחב
 אורך:  29 ק"מ
 מיקום
 נקודת התחלה:  צומת שיאון
 נקודת סיום:  הרכבל התחתון בהר חרמון
 
 
כביש 999, הידוע גם בשם דרך גדעון על שמו של אלוף-משנה גדעון בנדל. נפרץ על ידי הקרן הקיימת לישראל ומפקדת מרחב רמת הגולן של צה"ל ונחנך ב-1 בינואר 1971. הכביש, הצפוני בארץ, בשימוש בלעדי של צה"ל כמעט לכל אורכו. ראשיתו בצומת שיאון ליד היישוב שניר, מקום בו הוא מתפצל מכביש 99 צפונה. לאחר כשני ק"מ מהצומת ניצב מחסום של צה"ל. לאחר המחסום פונה הכביש בכיוון כללי לצפון-מזרח, ומטפס בתלילות על הר דב ומקביל לקו הגבול הבינלאומי עם לבנון (הקו הכחול). הכביש עובר דרך אזור חוות שבעא תוך שהוא חולף במסלולו המפותל דרך חלקה הצפוני של שמורת החרמון. לאורך הכביש שוכנים מוצבי צה"ל המשקיפים על 'פתחלנד', והוא מסתיים לאחר 29 ק"מ במחסום נוסף של צה"ל ברכבל התחתון של הר חרמון, מקום בו הוא נפגש עם כביש 98.
בסמוך לכביש נמצא הר הבתרים ובו אתר המזוהה עם מקום מעמד ברית בין הבתרים. מאזור הכביש תצפיות על כל דרום לבנון.
עד לנסיגת צה"ל מדרום לבנון בשנת 2000 התאפשרה תנועה אזרחית בכביש בתיאום עם צה"ל, אולם לאחר הנסיגה, משמש הכביש רק לתנועה צבאית מאובטחת.
מאחר שכביש זה חשוף לצד הגבול הלבנוני, נפרץ ציר עוקף העולה להר דב בנתיב פנימי יותר, ומתחבר במעלה ההר לכביש הישן.
נקודות ציון לאורך הכביש

| קילומטרים | שם | מיקום | דרכים מצטלבות |  |
| --- | --- | --- | --- | --- |
כביש 999 ממערב למזרח
| 0 | צומת שיאון | שניר |  כביש 99 |  |
| 2 | מחסום צה"ל | מצפון לקיבוץ דן |  |  |
| 29 | מחסום צה"ל | אתר החרמון, הרכבל התחתון |   כביש 98 |  |
ראו גם

הר דב
חוות שבעא
דרו יובנקס

| --- | --- |

יובנקס בשנת 2022
 לידה:  1 בפברואר 1997 (בן 28) סטארקוויל, מיסיסיפי, ארצות הברית
 עמדה:  סנטר
 גובה:  2.08 מטר
 מספר:  14
 מכללה:  אוניברסיטת המדינה של אורגון
 דראפט:  לא נבחר, 2018
 קבוצות כשחקן
 2018–2022   2022–2023   2023–2024   2024–2025   2025–:  סן אנטוניו ספרס פורטלנד טרייל בלייזרס פיניקס סאנס יוטה ג'אז לוס אנג'לס קליפרס
דרו יובנקס (באנגלית: Drew Eubanks; נולד ב-1 בפברואר 1997) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA בעמדת הסנטר.
קריירת מכללות

יובנקס נולד בסטארקוויל שבמיסיסיפי, וגדל בעיר טרודייל שבאורגון. בשנים 2015–2018 למד באוניברסיטת המדינה של אורגון, ולאורך שלוש העונות בקבוצת הכדורסל שלה העמיד ממוצעים של 11.7 נקודות, 6.6 ריבאונדים ו-1.7 חסימות למשחק.
קריירה ב-NBA > סן אנטוניו ספרס

יובנקס לא נבחר כלל בדראפט ה-NBA‏ 2018, אולם זכה לחוזה כפול בסן אנטוניו ספרס. בנובמבר 2020, לאחר שנתיים עם הספרס, חתם בקבוצה על חוזה NBA סטנדרטי.
בפברואר 2022 הועבר בטרייד לטורונטו ראפטורס, אשר מיד שחררה אותו מהסגל. לאורך 3 וחצי עונותיו בסן אנטוניו רשם יובנקס ממוצעים של 4.6 נקודות ו-3.8 ריבאונדים למשחק.
קריירה ב-NBA > פורטלנד טרייל בלייזרס

כשבועיים לאחר שחרורו מהראפטורס חתם על ארבעה חוזי 10 ימים בפורטלנד טרייל בלייזרס ולבסוף הוחתם עד סוף העונה.
עד לסיום עונת 2021/2022 שותף ב-22 משחקים במדי הבלייזרס, וקבע שיאי קריירה של 14.5 נקודות ו-8.5 ריבאונדים בממוצע למשחק.
בעונה לאחר מכן הוחתם מחדש על חוזה לעונה נוספת.
קריירה ב-NBA > פיניקס סאנס

ביולי 2023 חתם יובנקס על חוזה לשתי עונות בפיניקס סאנס. במהלך משחק נגד דטרויט פיסטונס הוא הותקף על ידי שחקן היריבה אייזאה סטיוארט שחבט בו בפניו.
קריירה ב-NBA > יוטה ג'אז

ב-13 באוגוסט 2024 חתם על חוזה לשנתיים ביוטה ג'אז לאחר שוויתר על אופציית השחקן בסאנס.
קריירה ב-NBA > לוס אנג'לס קליפרס

ב-1 בפברואר הועבר בטרייד לצד פאטי מילס ללוס אנג'לס קליפרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | סן אנטוניו | 23 | 0 | 4.9 | 0.577 | 0.000 | 0.846 | 1.5 | 0.3 | 0.1 | 0.2 | 1.8 |
| 2019/2020 | סן אנטוניו | 22 | 3 | 12.4 | 0.642 | 1.000 | 0.769 | 3.9 | 0.7 | 0.2 | 0.8 | 4.9 |
| 2020/2021 | סן אנטוניו | 54 | 3 | 14.0 | 0.566 | 1.000 | 0.726 | 4.5 | 0.8 | 0.3 | 0.9 | 5.8 |
| 2021/2022 | סן אנטוניו | 49 | 9 | 12.1 | 0.528 | 0.125 | 0.747 | 4.0 | 1.0 | 0.3 | 0.6 | 4.7 |
| 2021/2022 | פורטלנד | 22 | 22 | 29.5 | 0.646 | 0.267 | 0.784 | 8.5 | 1.6 | 0.8 | 0.5 | 14.5 |
| 2022/2023 | פורטלנד | 78 | 28 | 20.3 | 0.641 | 0.389 | 0.664 | 5.4 | 1.3 | 0.5 | 1.3 | 6.6 |
| קריירה |  | 248 | 65 | 16.0 | 0.607 | 0.341 | 0.725 | 4.7 | 1.0 | 0.4 | 0.9 | 6.1 |
הערות שוליים

↑  Spurs Sign Drew Eubanks To Two-Way Deal, basketball.realgm.com (באנגלית)
↑  SPURS RE-SIGN DREW EUBANKS, www.nba.com (באנגלית)
↑  SPURS ACQUIRE GORAN DRAGIĆ & 2022 FIRST ROUND PICK, www.nba.com (באנגלית)
↑  Trail Blazers Sign Drew Eubanks And Brandon Williams, www.nba.com (באנגלית)
↑  Trail Blazers Sign Drew Eubanks to Second 10-Day Contract, www.nba.com (באנגלית)
↑  Trail Blazers Sign Kris Dunn & Drew Eubanks to 10-Day Contracts, www.nba.com (באנגלית)
↑  Trail Blazers Sign Kris Dunn & Drew Eubanks to 10-Day Contracts, www.nba.com (באנגלית)
↑  Trail Blazers Sign Kris Dunn & Drew Eubanks for the Remainder of the Season, www.nba.com (באנגלית)
↑  Drew Eubanks re-signs with Trail Blazers on 1-year deal, kgw.com, ‏2022-07-01 (באנגלית אמריקאית)
↑  SUNS SIGN KEITA BATES-DIOP, DREW EUBANKS, CHIMEZIE METU AND YUTA WATANABE, www.nba.com (באנגלית)
↑  סערה ב-NBA: שחקן דטרויט הכה את יריבו ונעצר על ידי המשטרה, באתר ynet, 15 בפברואר 2024
↑  Utah Jazz Sign Drew Eubanks, www.nba.com (באנגלית)
↑  Clippers Acquire Eubanks and Mills from Utah, www.nba.com (באנגלית)
אופוצ'נו

אופוצ'נו (בפולנית: Opoczno; ביידיש: אפאטשנא) היא עיר בדרום פולין, עד 1998 בפרובינציית פיוטרקוב טריבונלסקי ולאחר מכן – בפרובינציית לודז'. העיר הייתה מהמרכזים העירוניים החשובים בפולין הקטנה וכיום היא צומת דרכים ומסילות ברזל ראשי.
תולדות היישוב

אזכורה הראשון של אופוצ'נו הוא במסמך משנת 1284, בו מוענק הכפר לכנסייה קולגיאלית סנדומייז' ששכנה בתחומי הכפר. במאה ה-14, בתקופת קז'ימייז' השלישי, מלך פולין, הוקמה העיירה במקום חדש והוקפה בחומה באורך 940 מטר, ולה שני שערים. שטח הכפר הישן, כולל הכנסייה, נותר מחוץ לחומה, ובעיירה הוקמו כנסייה חדשה וטירה מלכותית.
בזכות מיקומה על צירי מסחר מקייב לורוצלאב ומטורון לסנדומייז' התפתחה העיירה, והוקמו בה בית חולים וכנסייה נוספת. בתקופת האיחוד הפולני-ליטאי הייתה אופוצ'נו מרכז עירוני חשוב במחוז סנדומייז'. היו בה בעלי מלאכה רבים, בהם נפחים, רצענים ובורסקאים.
אופוצ'נו נפגעה בפלישות השוודיות באמצע המאה ה-17. רוב התושבים נרצחו, רוב בתי העיירה נהרסו, והטירה הועלתה באש.
לאחר חלוקת פולין סופחה אופוצ'נו לאימפריה הרומית הקדושה (לימים אוסטרו-הונגריה), ובשנת 1815 הייתה לחלק מאזור פולין שסופח לרוסיה. תושבי העיר השתתפו במרד הכושל לעצמאות פולין ב-1864-1863. בסוף המאה ה-19 סייע פיתוח רשת מסילות הברזל לפיתוחה המסחרי והתעשייתי של העיירה. במלחמת העולם הראשונה הייתה אופוצ'נו זירת קרבות בין אוסטרו-הונגריה לבין רוסיה. ערב מלחמת העולם השנייה חיו בעיר כ-11,000 תושבים.
עם פלישת הגרמנים לפולין, בספטמבר 1939, התנהלו קרבות כבדים באזור העיר. העיר הפכה למוקד של פעילות מחתרתית נגד הכיבוש הגרמני, ופעלה בה קבוצה של ארמייה קריובה. בינואר 1945 שוחררה אופוצ'נו על ידי הצבא האדום. בקרב נהרגו 150 חיילים סובייטים. שבועיים לאחר מכן נפתח בית הספר התיכון הראשון בתולדות העיירה.
מוקדים תיירותיים

בעיירה קיימת הטירה מהמאה ה-14, שנשרפה אך שוקמה; חומות העיירה; ביתה של אסתרקה, שלפי המיתוס הייתה אהובתו של קז'ימייז' השלישי, מלך פולין, ובתוכו סמלים מקוריים של העיירה מהמאה ה-16 (כיום הבית משמש בתור ספריה).
באוקטובר 2012 נחנך אתר הנצחה ליהודי העיירה שנרצחו על ידי הגרמנים. האתר נפגע לאחר כחודש, כנראה על ידי אנטישמים.
יהודי אופוצ'נו > תולדות הקהילה

נראה כי יהודים השתקעו בעיר עוד מראשיתה. ב-1588 אישר המלך זיגמונט השלישי ואזה את החלטת העירייה המצווה על היהודים לעזוב את העיר, ואוסרת על הנוצרים לקיים עמם יחסי מסחר, אך הוראה זו לא התגשמה. בשנת 1646 הותר ליהודים לרכוש 12 מגרשים בפרבר העיר, וכן מגרשים לבניין בית כנסת ובית עלמין. ליהודים ניתנה גם זכות המסחר והשחיטה. בשנת 1715 נצטוו היהודים בפעם השנייה לעזוב את העיר, ואף להרוס את בית הכנסת, אך גם הוראה זו לא התגשמה. בראשית המאה ה-19 גדלה האוכלוסייה היהודית בעיר, בשל הגירת יהודים שסולקו מכפרי הסביבה.
במאה ה-19 התפשטה בעיר החסידות, ובין רבניה הנודעים בראשית המאה ה-19 היו יהודה-ליב בר אליעזר ליפשיץ ורבי יצחק "חריף", ממקורביו של הרב שמחה בונים מפשיסחה. משלהי המאה ה-19 ועד 1924 כיהן ברבנות העיר הרב יוסף נחמיה ליליינטל. בתקופת כהונתו ישב בעיר הרב יצחק מאיר פאדווה, אדמו"ר לבית רופשיץ, אשר בשנת 1914 פרצו קוזקים לביתו, והכו באכזריות את אשתו ובתו.
גרעיני ההסתדרויות והמפלגות הפוליטיות שקמו בעיר בשלהי מלחמת העולם הראשונה גדלו לכדי ממדים ניכרים בתקופה מאוחרת יותר. בין הציונים בלטו ארגוני השמאל, ובתנועות הנוער בלטה תנועת החלוץ. כמו כן, פעלה בעיר אגודת ישראל, ובעיקר ייצגה את חסידי גור, ופעלו בה תלמוד תורה ובית ספר של רשת בית יעקב. בשנת 1929 נוסד בעיר בית ספר מרשת תרבות. בשנות השלושים סבלו יהודי העיר מהאנטישמיות הפולנית, וממשמרות חרם ליד חנויותיהם, ובמספר מקרים יהודים הוכו ברחוב.
ערב מלחמת העולם השנייה חיו בעיר כ-3,000 יהודים.